
ETIČKI KODEKS KATOLIČKOGA BOGOSLOVNOG FAKULTETA SVEUČILIŠTA U ZAGREBU 


Na temelju članka 132., $ 2., br. 13. Statuta Katoličkoga bogoslovnog fakulteta Sveučilišta u 
Zagrebu, Fakultetsko vijeće Katoličkoga bogoslovnog fakulteta Sveučilišta u Zagrebu na svojoj 
XI. redovitoj sjednici održanoj 27. rujna 2013. donijelo je 


ETIČKI KODEKS 
KATOLIČKOGA BOGOSLOVNOG FAKULTETA 
SVEUČILIŠTA U ZAGREBU 


I. TEMELJNE ODREDBE 


Članak 1. 
Uvodna odredba 


(1) Katolički bogoslovni fakultet Sveučilišta u Zagrebu (u daljnjem tekstu: Fakultet) je katoličko 
visoko učilište i sastavnica Sveučilišta u Zagrebu. Zbog svoje specifičnosti poslanje i djelovanje 
Fakulteta ravna se prema odredbama kanonskog prava, zakonodavstva Republike Hrvatske, 
međunarodnih Ugovora između Svete Stolice i Republike Hrvatske te provedbenih ugovora. 


(2) Fakultet kao crkvena ustanova sudjeluje u poslanju Katoličke Crkve te u brizi za cjelovit 
duhovni i materijalni razvoj čovjeka i u promicanju općeg dobra. Fakultet u ostvarenju svrha 
postojanja i izvršavanja djelatnosti istražuje, naviješta, tumači i čuva crkveni nauk, ćudoredna 
načela, vrijednosno-moralni sustav, uzima u obzir vrijednosti kršćanske etike, zauzima se za 
ekumensko načelo i međuvjerski dijalog te za druge vrijednosti koje proizlaze iz naravi poslanja i 
djelovanja Katoličke Crkve te statutarnih odredbi Fakulteta. Cilj je Etičkog kodeksa Katoličkoga 
bogoslovnog fakulteta Sveučilišta u Zagrebu (u daljnjem tekstu: Etički kodeks Fakulteta) poticati 
razumijevanje i prihvaćanje temeljnih načela moralno opravdanog ponašanja te njihovu primjenu 
u specifičnom kontekstu Fakulteta. Etički kodeks Fakulteta nastoji afirmirati i promicati 
osjetljivost za vrijednosti koje su specifične za Fakultetsku djelatnost u najširem smislu. 


(3) Fakultet pored svojeg specifičnog položaja unutar Sveučilišta u Zagrebu, kao njegova 
sastavnica u temeljnim postavkama ravna se i prema Etičkom kodeksu Sveučilišta u Zagrebu (u 
daljnjem tekstu: Etički kodeks Sveučilišta). 


(4) Etički kodeks Fakulteta se odnosi na ponašanje i djelovanje svih njegovih nastavnika, 
studenata i zaposlenika. Fakultet ima obvezu osigurati nužne uvjete kako bi svi članovi Fakulteta 
mogli biti upoznati s Etičkim kodeksom Fakulteta. Nepoznavanje ili nerazumijevanje moralno- 
etičkih standarda ne opravdava nemoralno i neetičko ponašanje na Fakultetu. 


(5) Etički kodeks Fakulteta, sukladno specifičnosti ustanove Fakulteta i svojoj naravi, pisan je na 
razini općenitosti koja u pojedinačnom slučaju omogućuje i preporučuje specifikaciju. 


(6) Za tumačenje Etičkog kodeksa Fakulteta mjerodavno je Fakultetsko vijeće Fakulteta. 

II. OPĆA ETIČKA NAČELA 


Članak 2. 
Osnovna moralno-etička načela i vrjednote 


(1) U oblikovanju odredaba i načela postupanja Fakultet se u Etičkom kodeksu Fakulteta zalaže 
za vrjednote kršćanske etičnosti; za akademsku autonomiju i slobodu znanstvenoga, 
umjetničkoga, istraživačkoga i nastavnoga rada; za čast i dostojanstvo, sigurnost i zdravlje osobe; 
za dijalog, jednakost, međusobno poštivanje, solidarnost i supsidijarnost; za pravednost, 
zakonitost, poštenje, vrjednovanje zasluga te za otklanjanje svakoga oblika neetičnoga ponašanja, 
nasilja i diskriminacije. 


(2) U skladu sa svojom specifičnošću i poslanjem koje Fakultet ima u akademskoj zajednici 1 
društvu Etički kodeks Fakulteta, poštujući slobodu i dostojanstvo ljudske osobe, u odgovarajućoj 
mjeri pretpostavlja od svih na koje se on odnosi suglasje osobnih uvjerenja i životnih ponašanja s 
načelima i vrjednotama koji se ovdje promiču. 


(3) Nastavnici, djelatnici i studenti Fakulteta dužni su promicati vrijednosti kršćanske etike u 
svim vidovima svoga djelovanja i ponašanja štiteći dostojanstvo i dobar glas svih članova 
fakultetske zajednice i ustanove Fakulteta: 

— umeđuljudskim odnosima; 

— uznanstveno-istraživačkom i nastavnom radu; 

— u odnosu prema Sveučilištu; 

— ujavnim nastupima i javnom djelovanju. 


II. ETIČKE SMJERNICE: 
PRIHVATLJIVA I NEPRIHVATLJIVA PONAŠANJA 


Članak 3. 
Prihvatljiva ponašanja 


Prihvatljiva ponašanja su: 

1. čuvanje, istraživanje, vjerno naviještanje i tumačenje poklada vjere; čuvanje ugleda, 
dobroga glasa i intimiteta svake osobe, čuvanje ugleda i dobrog glasa Fakulteta, 
Sveučilišta i Katoličke Crkve; 

2.  istinoljubiva založenost za dobro drugih prema načelu odgajanja integralne osobnosti, 
osjetljive osobito za potrebe slabijih, drugačijih i nezaštićenih; 

3. promicanje dijaloga s drugim vjerskim zajednicama, civilnim društvom i društvenom 
zajednicom; 

4. čuvanje profesionalne tajne i povjerljivih podataka; 

5. znanstveno poštenje i čestitost u redovitom izvršavanju nastavnih obveza što uključuje, 
primjerice redovito održavanje nastave i upućivanje na nastavna pomagala, 
ekspliciranje i jasno pridržavanje obveza i prava nastavnika i studenata u okviru 
izvođenja kolegija; 


ETIČKI KODEKS KATOLIČKOGA BOGOSLOVNOG FAKULTETA SVEUČILIŠTA U ZAGREBU 


10. 


zalaganje za poboljšanje kvalitete nastave, razvoj nastavnih sadržaja, a sukladno 
ishodima učenja odnosno potrebama pastoralnoga rada; 

kontinuirano profesionalno usavršavanje i izvršavanje obveza koje proizlaze iz opisa 
radnoga mjesta; 

poznavanje i poštivanje crkvenih i državnih propisa koji reguliraju odnose u 
znanstvenoj zajednici; 

odgovorno ophođenje s materijalnim sredstvima na raspolaganju te odgovorno 
ophođenje s imovinom Fakulteta; 

druga usklađena ponašanja koja izviru iz moralno-etičkih načela Katoličke Crkve. 


Članak 4. 
Neprihvatljiva ponašanja 


Neprihvatljiva ponašanju su: 


iR 

Be 

13. 
14. 


15. 


16. 


predrasude i diskriminacija, osobno ili javno izricanje nepoštivanja tuđeg dostojanstva 
bilo na osobnoj bilo na znanstvenoj razini; 

lažno svjedočenje i kleveta, namjerno odavanje i isticanje tuđih pogrešaka ili mana iz 
koristoljublja, kao 1 vrijeđanje bilo koje vrste; 

neprimjereno ili nedolično ponašanje, koje nije u skladu s kršćanskim moralom (npr.: 
odijevanje neprimjereno dobrim običajima Fakulteta, neprimjerena seksualna 
ponašanja, opijanje alkoholom, upotrebe bilo kakve vrste opojnih sredstava i sl.); 
prešućivanje informacija kojima se može naštetiti integritetu ili pravima drugoga te 
ugroziti njegov život i zdravlje; 

uznemirivanje i nasilje kao što je primjerice, fizičko, seksualno ili psihičko; 
neprofesionalno i etički nekorektno ophođenje sa zaposlenicima, studentima, 
suradnicima i korisnicima usluga Fakulteta; 

zloporaba statusa i ugleda koji daje Fakultet; 

ophođenje s drugima u svrhu iskorištavanja ili iz koristoljublja; 

krivotvorenje, plagiranje i prisvajanje tuđih rezultata, manipuliranje ili izmišljanje; 


. neredovito i nesavjesno izvršavanje obveza i zadaća; 
. prekomjerni angažman u drugim djelatnostima izvan matične ustanove, a na štetu 


kvalitete rada i redovite prisutnosti na Fakultetu; 


. zloporaba statusa i ugleda, koji proizlaze iz pripadnosti Katoličkoj Crkvi ili 


akademskoj zajednici, u svrhu koristoljublja, materijalne ili socijalne prirode (npr.: 
odnos prema niže rangiranima, koji stoje pod izravnom vlašću, ucjena i iznuđivanje 
usluga koje omogućuje status, obećanje i namicanje poslova bez javne nabave, 
korištenje statusa u svrhu seksualnog iskorištavanja, prisila i pokušaj prisile, davanje 
preporuke bez da ona odgovara stvarnosti i sl.); 

sukob interesa (npr.: nepotizam, pogodovanje u nabavi, poslovanju i sl.); 

ometanje izvođenja nastave: razgovorom, mobitelom i drugim oblicima neprimjerenog 
ponašanja; 

prepisivanje na ispitima, plagiranje seminarskih i diplomskih radova, lažno 
predstavljanje i drugi mogući oblici prijevara (npr.: mobitel, internet i sl.) u izvršavanju 
studentskih obveza; 

Odijevanje i ponašanje u svim trajno ili trenutno pripadajućim prostorima Fakulteta 
protivno dobrim običajima Fakulteta i moralnom nauku Katoličke crkve; 

17. neprofesionalno i neodgovorno korištenje te namjerno oštećivanje i uništavanje 
imovine Fakulteta; 

18. postupci kojima se u javnosti narušava ugled ili integritet Fakulteta, Velikog kancelara, 
Katoličke Crkve 1(li) Republike Hrvatske; 

19. druga ponašanja koja nisu u skladu s moralno-etičkim načelima Katoličke Crkve. 


IV. IZBOR ETIČKOG POVJERENSTVA 
I POSTUPAK PRED POVJERENSTVOM 


Članak 5. 
Izbor Etičkog povjerenstva 


(1) Etičko povjerenstvo Fakulteta ima tri člana. Za svakog člana Etičkog povjerenstva imenuje se 
jedan zamjenik. Ako se mišljenje traži u vezi s pitanjem koje se tiče ponašanja studenata ili je 
pitanje od neposredne važnosti za studente, povjerenstvo se proširuje za dva člana koje se 
imenuje iz reda studenata. 


(2) Etičko povjerenstvo Fakulteta imenuje dekan uz suglasnost Fakultetskog vijeća, na rok od 
četiri godine. Predsjednika Etičkog povjerenstva izabiru sami članovi Povjerenstva. 


(3) Predstavnike studenata u Etičkom povjerenstvu Fakulteta bira Studentski zbor Fakulteta iz 
redovitih studenata na vrijeme od dvije godine. Ipak, mandat mu prestaje ako student prije isteka 
mandata završi studij, odustane od studija ili na drugi način prestane studirati na Fakultetu. 


Članak 6. 
Postupak pred Etičkim povjerenstvom 


(1) Etičko povjerenstvo Fakulteta donosi mišljenje o tome jesu li prekršena etičko-moralna načela 
i vrijednosni sustav sadržan u Etičkom kodeksu Fakulteta i Etičkom kodeksu Sveučilišta. 


(2) Na pisani obrazloženi zahtjev bilo kojeg nastavnika, djelatnika ili studenta Fakulteta ili druge 
privatne ili javne osobe uključene u problematiku na izravan način, dekan Fakulteta pokreće 
postupak za utvrđivanje povrede Etičkog kodeksa Fakulteta. 


(3) Postupak pred Etičkim povjerenstvom Fakulteta ravna se prema Etičkom kodeksu Sveučilišta 
(usp. čl. 33-34.), posebno vodeći brigu o diskreciji svih osoba i čimbenika koji su uključeni u 
postupak. 


(4) Pri donošenju mišljenja Etičko povjerenstvo Fakulteta se ravna prema Etičkom kodeksu 
Sveučilišta (usp. čl. 35.) s time da svoje mišljenje dostavlja dekanu Fakulteta, podnositelju 
zahtjeva i onomu na koga se zahtjev odnosi, a prema potrebi i Etičkom savjetu Sveučilišta (usp. 
GL 33.56.19 


(5) Osim davanja mišljenja o pitanjima koja će mu biti upućena Etičko povjerenstvo Fakulteta 
može samoinicijativno raspravljati o temama za koje smatra da su važne za moralno-etičko 
postupanje na Fakultetu i svoje mišljenje uputiti dekanu ili Fakultetskom vijeću. 

V. ZAVRŠNE ODREDBE 


Članak 7. 
Stupanje na snagu 
Ovaj Etički kodeks Fakulteta stupa na snagu osmog dana nakon objave na oglasnoj ploči 
Fakulteta. 


SVA 


ir. & Tonči Matulić 
Zagreb, 27. rujna 2013. 

